钦定古今图书集成/历象汇编/庶征典/第079卷 > 《求晴设醮青词》前人
## 钦定古今图书集成/历象汇编/庶征典/第079卷 > 《求晴设醮青词》前人

穑事方兴，咸切丰年之愿；梅霖不已，复罹积潦之灾。
慨念平畴，卷为巨浸。霑体涂足，二时殚种莳之功；疾
首痛心，一旦堕渺茫之境。惟德弗类，上干至和。彼民
何辜，使就死地。愿收阴沴，亟焕阳明。庶几高卬之获
全，尚或有无之相补。于神特嘘吸之易，而民免沟壑
之忧。沥恳投诚，鞠躬请命。